**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2023. április 27-én tartandó rendes ülésére**

**Az előterjesztés tárgya: A nem közművel összegyűjtött háztartási szennyvíz közszolgáltatás ideiglenes ellátása során felmerülő indokolt többletköltségek támogatásáról szóló elszámolás elfogadása**

**Az előterjesztés melléklete**: 1 db kimutatás a közszolgáltatás igénybevételéről

**Az előterjesztés előadója:** Szőke Zoltán polgármester

**Az előterjesztés témafelelőse:** Gazdagné dr. Tóth Marianna osztályvezető

**Az előterjesztés ügyiratszáma:** TPH/267-…./2023.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.30. pontja |
|  |  |

**Az ülésre meghívni javasolt szervek, személyek:**

|  |  |  |
| --- | --- | --- |
|  |  |  |

**Egyéb megjegyzés:**

…………………………………………………………………………………………………………………………………………………………………………………………………………

Tiszavasvári, 2023. április 19.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel.: 42/ 520-500 Fax: 42/ 275-000 Email: [**tvonkph@tiszavasvari.hu**](mailto:tvonkph@tiszavasvari.hu)

**Témafelelős:** Gazdagné dr. Tóth Marianna

**E L Ő T E R J E S Z T É S**

**- a Képviselő-testületnek -**

**A nem közművel összegyűjtött háztartási szennyvíz közszolgáltatás ideiglenes ellátása során felmerülő indokolt többletköltségek támogatásáról szóló elszámolás elfogadásáról**

**Tisztelt Képviselő-testület!**

Tiszavasvári Város Önkormányzata Képviselő-testülete 349/2022. (XII.15.) Kt. számú határozatával elfogadta **Tiszavasvári Város Önkormányzata és a** **Nyírségvíz Zrt. között a nem közművel összegyűjtött háztartási szennyvíz begyűjtésére kijelölt közérdekű szolgáltató meg nem térülő költségeinek támogatására vonatkozó támogatási szerződést.**

A támogatási szerződés értelmében az önkormányzat részére a Belügyminisztérium **1.421.358,- Ft** támogatási összeget ítélt meg és utalt ki. A kiutalás a 2022. 06.03. - 2022. 12.31. közötti időszakra vonatkozó támogatási kérelem alapján került megítélésre.

A Nyírségvíz Zrt. a támogatás teljes összegére vonatkozóan a MEKH által meghatározott határidőre az előírt formában szakmai és pénzügyi beszámolót készített, melyet a MEKH részére történő megküldéssel egyidejűleg önkormányzatunknak is megküldött. A MEKH részére az elszámolás valamennyi alátámasztó dokumentuma (számlák, 2022. december havi nem auditált beszámoló, főkönyvi kivonatok, teljesítésigazolások stb.) megküldésre került.

A **közszolgáltatásban összesen 5 ingatlan** (ez 6 db szippantást jelentett) **volt érintett**, melyből 4 természetes személy felhasználó, 1 nem természetes személy felhasználó volt.

A Nyírségvíz Zrt. elszámolása alapján a nem közművel összegyűjtött szennyvíz gyűjtési költsége 85.020,-Ft, az ártalmatlanítási költsége 17.754,-Ft, összesen 102.774,-Ft volt. Bevétele 60.070,-Ft volt. Bevétel és költség különbözet -42.704,-Ft.

Az ingatlantulajdonosnak rendszeres időközönként, de legalább évente egy alkalommal kell igénybe venni a közszolgáltatást kivéve, ha az ingatlanán keletkezett háztartási szennyvíz kezelését jogszabályban meghatározott egyéb módon teljesíti. **Megállapítható, hogy a tervezettnél lényegesen kevesebb számban vették igénybe a közszolgáltatást, ezért mindenképpen visszafizetési kötelezettsége keletkezik önkormányzatunknak**. Ennek pontos összegét a Belügyminisztérium fogja közölni az önkormányzattal, ezt követően betervezésre kerül a költségvetésbe és visszautalásáról intézkedünk.

Kérem a képviselő-testületet az előterjesztés megtárgyalását követően fogadja el a Nyírségvíz Zrt. által készített elszámolást.

Tiszavasvári, 2023. április 19.

**Szőke Zoltán**

**polgármester**

**határozat-tervezet**

**Tiszavasvári Város Önkormányzata**

**Képviselő-testülete**

**…../2023. (IV.27.) Kt. számú**

**határozata**

**A nem közművel összegyűjtött háztartási szennyvíz közszolgáltatás ideiglenes ellátása során felmerülő indokolt többletköltségek támogatásáról szóló elszámolás elfogadásáról**

Tiszavasvári Város Önkormányzata Képviselő-testülete „A nem közművel összegyűjtött háztartási szennyvíz közszolgáltatás ideiglenes ellátása során felmerülő indokolt többletköltségek támogatásáról szóló elszámolás elfogadásáról” szóló előterjesztést megtárgyalta és az alábbi határozatot hozza:

Elfogadja a Nyírségvíz Zrt. által készített és a Magyar Energetikai és Közmű-szabályozási Hivatal felé benyújtott, a nem közművel összegyűjtött háztartási szennyvíz begyűjtés, ártalmatlanítás indokolt többletköltségeinek ellentételezésére megítélt támogatás 2022.06.03.-2022.12.31. közötti időszakra vonatkozó elszámolását az 1. melléklet szerinti tartalommal.

**Határidő:** azonnal **Felelős**: Szőke Zoltán polgármester

…./2023. (IV.27.) Kt. határozat 1. melléklete

