Előterjesztés

Tiszavasvári Város Önkormányzata Képviselő-testülete

2023. április 27-én

tartandó ülésére

Az előterjesztés tárgya: **Tiszavasvári Város Önkormányzata 2023. évi költségvetéséről szóló 2/2023.(II.14.) önkormányzati rendeletének módosításáról**

Melléklet:

Az előterjesztés előadója: Szőke Zoltán polgármester

Az előterjesztés témafelelőse: Köblös Máté

Az előterjesztés ügyiratszáma: TPH/5337-1/2023

Az előterjesztést véleményező bizottságok a hatáskör megjelölésével:

|  |  |
| --- | --- |
| Bizottság | Hatáskör |
| Pénzügyi és Ügyrendi Bizottság | SZMSZ 3. melléklet 2.1 pont |
| Szociális és Humán Bizottság | SZMSZ 3. melléklet 2.1 pont |

Az ülésre meghívni javasolt szervek, személyek:

|  |  |
| --- | --- |
| Makkai Jánosné intézményvezető | [szeszk@gmail.com](mailto:szeszk@gmail.com) |
| Harasztiné Gorzsás Ildikó, gazdasági vezető | harasztine69@gmail.com |
| Moravszki Zsoltné intézményvezető | [ekaovoda@gmail.com](mailto:ekaovoda@gmail.com) |
| Kulcsár Lászlóné intézményvezető | vktiszavasvari@gmail.com |
| Munkácsi Ágnes intézményvezető | cseperedok@tiszavasvari.hu |

Egyéb megjegyzés:

Tiszavasvári, 2023. április 21.

Köblös Máté

témafelelős

**Tiszavasvári Város Polgármesterétől**

*4440 Tiszavasvári, Városháza tér 4. sz.*

*Tel.: 42/520-500 Fax.: 42/275–000 e–mail: tvonkph@tiszavasvari.hu*

Témafelelős: Köblös Máté

**Előterjesztés**

– a Képviselő-testület részére –

**Tiszavasvári Város Önkormányzata 2023. évi költségvetéséről szóló 2/2023. (II.14.) önkormányzati rendeletének módosításáról**

**Tisztelt Képviselő-testület!**

Szíves tájékoztatásukra és döntésük meghozatalához Önök elé terjesztem a 2023. évi költségvetés módosítását szervezetekre megbontva, mely az alábbiak miatt vált szükségessé:

I. Tiszavasvári Bölcsőde

1. Az intézmény a tavalyi évben kapott pályázati forrásból játékokat vásárolt, azonban egy számla csak az idei évben került kiállításra, melyre szükséges előirányzatot biztosítani. Valamint az év közben esetlegesen felmerülő tárgyi eszköz beszerzésre célszerű egy nettó 50.000 Ft-os keretet előirányozni.

Ezért az intézmény költségvetésében a Gyermekek bölcsődében és mini bölcsődében történő ellátása (104031-Köt.) kormányzati funkción az Egyéb tárgyi eszközök beszerzése, létesítése (K64) kiadási előirányzatát 64.165 Ft-tal, a Beruházási célú előzetesen felszámított általános forgalmi adó (K67) kiadási előirányzatát 17.325 Ft-tal javaslom megnövelni. Ezzel egyidőben a Támogatási célú finanszírozási műveletek (018030-Köt.) kormányzati funkción a Központi, irányító szervi támogatás (B816) bevételi előirányzata 81.490 Ft-tal nő. Ennek hatására az Önkormányzat költségvetésében az általános tartalék 81.490 Ft-tal csökken.

1. A 2023. március 02-án tartott rendkívüli testületi ülésen elfogadásra került az étkezési térítési díj módosítása, mely alapján az intézmény alapanyag költsége 1.815.654 Ft-tal nő.

Ezért az intézmény költségvetésében a Gyermekétkeztetés bölcsődében, fogyatékosok nappali intézményében (104035-Köt.) kormányzati funkción az Üzemeltetési anyagok beszerzése (K312) kiadási előirányzatát 1.562.525 Ft-tal, a Működési célú előzetesen felszámított általános forgalmi adó (K351) kiadási előirányzatát 253.129 Ft-tal javaslom megemelni. Ezzel egyidőben a Támogatási célú finanszírozási műveletek (018030-Köt.) kormányzati funkción a Központi, irányító szervi támogatás (B816) bevételi előirányzata 1.815.654 Ft-tal nő. Ennek hatására az Önkormányzat költségvetésében az általános tartalék 1.815.654 Ft-tal csökken.

II. Egyesített Közművelődési Intézmény és Könyvtár

1. Az intézmény jelezte, hogy 2 darab fényállvány (reflektor tartó állvány) vált szükségessé a rendezvények megtartásához, ezért az alábbi átcsoportosítás végrehajtását javaslom elfogadni:

Az intézmény költségvetésében a Közművelődés - közösségi és társadalmi részvétel fejlesztése (082091-Köt.) kormányzati funkción az Üzemeltetési anyagok beszerzése (K312) kiadási előirányzatát 130.346 Ft-tal, a Működési célú előzetesen felszámított általános forgalmi adó (K351) kiadási előirányzatát 35.194 Ft-tal javaslom csökkenteni, ezzel egyidőben az Egyéb tárgyi eszközök beszerzése, létesítése (K64) kiadási előirányzatát 130.346 Ft-tal, a Beruházási célú előzetesen felszámított általános forgalmi adó (K67) kiadási előirányzatát 35.194 Ft-tal javaslom megemelni.

III. Kornisné Liptay Elza Szociális és Gyermekjóléti Központ

Az Intézménnyel kapcsolatos előirányzat módosítást az Intézmény által elkészített előirányzat-módosítási kérelem tartalmazza, amely az előterjesztés mellékletét képezi.

IV. Tiszavasvári Egyesített Óvodai Intézmény

1. A költségvetés tervezésekor nem került figyelembevételre az éves áfabevallásból keletkező fizetési kötelezettség. Továbbá a nehéz likviditási helyzetünk miatt több közüzemi számlát (rendkívüli települési támogatási igény részét képezik) nem tudtunk határidőben teljesíteni, így előre nem tervezett fizetési felszólítási díj és kötbér került felszámolásra. A fentiekhez szükséges előirányzat intézményvezetői saját hatáskörben biztosításra került a közüzemi díjak terhére, mely előirányzatokat szükséges visszapótolni.

Ezért az Óvoda költségvetésében az Óvodai nevelés, ellátás működtetési feladatai (091140-Köt.) kormányzati funkción a Gázenergia szolgáltatás díja (K3312) kiadási előirányzatát 437.795 Ft-tal, a Működési célú előzetesen felszámított általános forgalmi adó (K351) kiadási előirányzatát 118.205 Ft-tal szükséges megnövelni. Ezzel egyidőben a Támogatási célú finanszírozási műveletek (018030-Köt.) kormányzati funkción a Központi, irányító szervi támogatás (B816) bevételi előirányzata 556.000 Ft-tal nő. Ennek hatására az Önkormányzat költségvetésében az általános tartalék 556.000 Ft-tal csökken.

1. A 2023. március 02-án tartott rendkívüli testületi ülésen elfogadásra került az étkezési térítési díj módosítása, mely alapján az intézmény vásárolt élelmezés költsége 6.940.296 Ft-tal, a térítési díj bevétele 201.168 Ft-tal nő.

Ezért az intézmény költségvetésében a Gyermekétkeztetés köznevelési intézményben (096015-Köt.) kormányzati funkción a Vásárolt élelmezés (K332) kiadási előirányzatát 5.464.800 Ft-tal, a Működési célú előzetesen felszámított általános forgalmi adó (K351) kiadási előirányzatát 1.475.496 Ft-tal, az Ellátási díjak (B405) bevételi előirányzatát 158.400 Ft-tal, a Kiszámlázott általános forgalmi adó (B406) bevételi előirányzatát 42.768 Ft-tal javaslom megnövelni. Ezzel egyidőben a Támogatási célú finanszírozási műveletek (018030-Köt.) kormányzati funkción a Központi, irányító szervi támogatás (B816) bevételi előirányzata 6.739.128 Ft-tal nő. Ennek hatására az Önkormányzat költségvetésében az általános tartalék 6.739.128 Ft-tal csökken.

1. Az intézményvezető kérelemmel fordult hozzám, azzal kapcsolatban, hogy szakmai kirándulást szeretnének szervezni, amellyel kapcsolatos buszköltségre támogatást kér. A korábbi években rendszeresen megszervezésre került hasonló kirándulás. 2022. évben az előirányzat biztosítva volt, azonban a gazdasági helyzet miatt ez elmaradt. Idén az eredeti költségvetésben ennek kiadási előirányzata nem került tervezésre. Fentiek miatt javaslom az alábbi költségvetés módosítás elfogadását.

Az intézmény költségvetésében az Óvodai nevelés, ellátás szakmai feladatai (091110-Köt.) kormányzati funkción az Egyéb külső személyi juttatások (K123) kiadási előirányzatát 125.984 Ft-tal, a Munkaadókat terhelő járulékok és szociális hozzájárulási adó (K2) kiadási előirányzatát 52.864 Ft-tal, a Működési célú előzetesen felszámított általános forgalmi adó (K351) kiadási előirányzatát 34.016 Ft-tal javaslom megemelni. Ezzel egyidőben a Támogatási célú finanszírozási műveletek (018030-Köt.) kormányzati funkción a Központi, irányító szervi támogatás (B816) bevételi előirányzata 212.864 Ft-tal nő. Ennek hatására az Önkormányzat költségvetésében az általános tartalék 212.864 Ft-tal csökken.

V. Tiszavasvári Polgármesteri Hivatal

1. A hivatalnak lehetősége volt GINOP pályázatot benyújtani, melynek keretében két - hosszú évek óta közfoglalkoztatási státuszban foglalkoztatott - munkavállaló került felvételre a hivatalnál határozott időre 3 hónapra tovább foglalkoztatási kötelezettség nélkül. A pályázat a bért és a hozzá kapcsolódó járulékot 100%-ban fedezi, így a Hivatalunk 1.557.418 Ft támogatásban részesül.

Ezért a Hivatal költségvetésében az Önkormányzatok és önkormányzati hivatalok jogalkotó és általános igazgatási tevékenysége (011130-Áig) kormányzati funkción a Törvény szerinti illetmények, munkabérek (K1101) kiadási előirányzatát 1.378.246 Ft-tal a Munkaadókat terhelő járulékok és szociális hozzájárulási adó (K2) kiadási előirányzatát 179.172 Ft-tal javaslom megemelni, ezzel egyidőben az Egyéb működési célú támogatások bevételei államháztartáson belülről (B16) bevételi előirányzata 1.557.418 Ft-tal nő.

1. A 2023. március 02-án tartott rendkívüli testületi ülésen elfogadásra került az étkezési térítési díj módosítása, mely alapján az intézmény vásárolt élelmezés költsége 40.029.105 Ft-tal a térítési díj bevétele 7.978.559 Ft-tal nő.

Ezért az intézmény költségvetésében a Gyermekétkeztetés köznevelési intézményben (096015-Köt.) kormányzati funkción a Vásárolt élelmezés (K332) kiadási előirányzatát 31.518.980 Ft-tal, a Működési célú előzetesen felszámított általános forgalmi adó (K351) kiadási előirányzatát 8.510.125 Ft-tal, az Ellátási díjak (B405) bevételi előirányzatát 6.282.330 Ft-tal, a Kiszámlázott általános forgalmi adó (B406) bevételi előirányzatát 1.696.229 Ft-tal javaslom megnövelni. Ezzel egyidőben a Támogatási célú finanszírozási műveletek (018030-Köt.) kormányzati funkción a Központi, irányító szervi támogatás (B816) bevételi előirányzata 32.050.546 Ft-tal nő. Ennek hatására az Önkormányzat költségvetésében az általános tartalék 32.050.546 Ft-tal csökken.

1. Az intézménynél beszámoló javítása volt szükséges, mert az átfutó tételek egyeztetésekor megállapításra került, hogy egy tétel betegszabadság helyett táppénzként került könyvelésre. A tétel helyesbítésének következtében az eredeti költségvetésben betervezett pénzmaradvány változott, így az előirányzatot szükséges módosítani.

Ezért a hivatal költségvetésében a Támogatási célú finanszírozási műveletek (018030-Köt.) kormányzati funkción az Előző év költségvetési maradványának igénybevétele (B8131) bevételi előirányzatát javaslom megemelni 13.211 Ft-tal. Ezzel egyidőben a Támogatási célú finanszírozási műveletek (018030-Köt.) kormányzati funkción a Központi, irányító szervi támogatás (B816) bevételi előirányzata 13.211 Ft-tal csökken. Ennek hatására az Önkormányzat költségvetésében az általános tartalék 13.211 Ft-tal nő.

VI. Tiszavasvári Város Önkormányzata

1. Önkormányzatunk támogatási okirat alapján „Belterületi utak fejlesztése Tiszavasváriban - TOP\_PLUSZ-1.2.3-21-SB1-2022-00040” pályázat keretében 197.264.096 Ft vissza nem térítendő támogatásban részesül. Ezért szükséges a bevételi és kiadási előirányzatok betervezése. Mivel a projektelőkészítő tervek már 2022. évben elkészültek és kifizetésre is kerültek ezért azt kiadás oldalon nem szükséges tervezni. Ezért az alábbi táblázat szerinti módosítás elfogadását javaslom.

|  |  |  |
| --- | --- | --- |
| **045110** | **Közúti közlekedés igazgatása és támogatása** | |
| K122 | **Munkavégzésre irányuló egyéb jogviszonyban nem saját foglalkoztatottnak fizetett juttatások** | 2 954 342 |
|  | **Személyi juttatások összesen:** | **2 954 342** |
| K2 | **Munkaadókat terhelő járulékok és szociális hozzájárulási adó** | 345 658 |
|  | **Munkaadókat terhelő jár össz.:** | **345 658** |
| K336 | **Szakmai tevékenységet segítő szolgáltatások** | 936 378 |
| K342 | **Reklám- és propagandakiadások** | 614 331 |
| K351 | **Működési célú előzetesen felszámított általános forgalmi adó** | 359 291 |
| K352 | **Fizetendő általános forgalmi adó** | 0 |
| K355 | **Egyéb dologi kiadások** | 40 000 |
|  | **Dologi kiadás összesen:** | **1 950 000** |
| K71 | **Ingatlanok felújítása** | 151 034 721 |
| K74 | **Felújítási célú előzetesen felszámított általános forgalmi adó** | 40 779 375 |
|  | **Felújítási kiadás összesen:** | **191 814 096** |
|  | ***KIADÁS ÖSSZESEN:*** | **197 064 096** |
| B16 | **Egyéb működési célú támogatások bevételei államháztartáson belülről:** | 5 250 000 |
| B25 | **Egyéb felhalmozási célú támogatások bevételei államháztartáson belülről** | 192 014 096 |
|  | ***BEVÉTEL ÖSSZESEN:*** | **197 264 096** |

1. A minimálbér és garantált bérminimum, valamint a pedagógusok bérének 2023. január 1-jétől történő emeléséhez a települési önkormányzatok számára biztosítandó támogatásról szóló 68/2023. (III. 10.) Korm. rendelet alapján Önkormányzatunk összesen 125.047.140 Ft kiegészítő támogatásban részesül. Mivel a béreket már az eredeti költségvetésben az emelt összegekkel volt szükséges betervezni, ezért a többlettámogatásból az Önkormányzat kiegészítő támogatási igényét célszerű csökkenteni. Azonban a 2023. március 02-án tartott rendkívüli testületi ülésen elfogadásra került az étkezési térítési díj módosítása és a gyermekétkeztetési szerződés módosítása. Ennek hatására az érintett intézményeknél összesen 40.605.328 Ft többletkiadás keletkezik, melyre feladatalapú támogatást majd csak május hónapban tudunk igényelni, viszont a szerződés aláírása miatt szükséges az előirányzatot biztosítani. Fentiek miatt a kiegészítő támogatási igényt 84.441.812 Ft-tal indokolt csökkenteni, míg a fennmaradt összeg jelen pontban az általános tartalékot növeli. Emiatt az alábbi táblázat szerinti módosítást javaslom elfogadni:

|  |  |  |  |  |  |  |  |
| --- | --- | --- | --- | --- | --- | --- | --- |
| **018010** | **Önkormányzatok elszámolásai a központi költségvetéssel** | | | | | |  |
|  |  |  |  |  |  |  |  |
| B111 | **1.1 Helyi önkormányzatok működésének általános támogatása:** **Kötelező** | | | | | | 10 772 160 |
| B112 | **1.2 Települési önkormányzatok egyes köznevelési feladatainak támogatása:** **Kötelező** | | | | | | 35 794 691 |
| B1131 | **1.3.2.1-1.3.2.6 Települési önkormányzatok egyes szociális és gyermekjóléti feladatainak támogatása: Kötelező** | | | | | | 13 796 672 |
| B1131 | **1.3.2.14 Települési önkormányzatok egyes szociális és gyermekjóléti feladatainak támogatása:** **Önként vállalt** | | | | | | 3 485 000 |
| B1131 | **1.3.3. Települési önkormányzatok egyes szociális és gyermekjóléti feladatainak támogatása: Kötelező** | | | | | | 12 628 960 |
| B1131 | **1.3.4. Települési önkormányzatok egyes szociális és gyermekjóléti feladatainak támogatása:** **Önként vállalt** | | | | | | 33 600 000 |
| B1131 | **2.2.3. Települési önkormányzatok egyes szociális és gyermekjóléti feladatainak támogatása: Kötelező** | | | | | | 1 943 000 |
| B1132 | **1.4.1. Települési önkormányzatok gyermekétkeztetési feladatainak támogatása: Kötelező** | | | | | | 8 214 657 |
| B114 | **Települési önkormányzatok kulturális feladatainak támogatása: Kötelező** | | | | | | 4 812 000 |
| B115 | **Működési célú költségvetési támogatások és kiegészítő támogatások:** **KIEGÉSZÍTŐ TÁMOGATÁS - Kötelező** | | | | | | -84 441 812 |
|  | ***Önkormányzatok működési támogatása összesen:*** | | | | |  | ***40 605 328*** |

Fentiek miatt az általános tartalék előirányzata 40.605.328 Ft-tal nő.

1. Az „Iparterület kialakítása Tiszavasváriban” című pályázattal kapcsolatosan az eredeti költségvetésben fizetendő áfa került tervezésre, azonban az inkubátor csarnok kivitelezése nem fog megvalósulni, így a fordított áfa összegét szükséges átcsoportosítani beruházási célú általános forgalmi adóra.

Ezért az Önkormányzat költségvetésében a Településfejlesztési projektek és támogatásuk (062020-Köt.) kormányzati funkción a Fizetendő általános forgalmi adó (K352) kiadási előirányzatát 15.479.670 Ft-tal javaslom csökkenteni, a Beruházási célú előzetesen felszámított általános forgalmi adó (K67) azonos összegű növelése mellett.

1. A Tiszavasvári komplex felzárkózási program megvalósításával kapcsolatban olyan tevékenységek is közbeszerzés kötelesek lettek, amelyek a pályázat benyújtásakor előzetes információk alapján nem tartoztak ezen körbe. Ezért a közbeszerzéshez felmerülő kiadásokra szükséges az előirányzatokat biztosítani.

Ezért az Önkormányzat költségvetésében a Szektorhoz nem köthető komplex gazdaságfejlesztési projektek támogatása (047450-Köt.) kormányzati funkción a Reklám- és propagandakiadások (K342) kiadási előirányzatát 300.000 Ft-tal, az Egyéb dologi kiadások (K355) kiadási előirányzatát 80.000 Ft-tal, a Szakmai tevékenységet segítő szolgáltatások (K336) kiadási előirányzatát 400.000 Ft-tal, a Működési célú előzetesen felszámított általános forgalmi adó (K351) kiadási előirányzatát 129.600 Ft-tal javaslom megnövelni az általános tartalék 909.600 Ft-os csökkentése mellett.

1. Infrastrukturális fejlesztések megvalósítása Tiszavasváriban pályázattal kapcsolatban a központi orvosi rendelőnél folyamatban lévő beruházás esetében az eredeti költségvetésben tervezésre került a gázvezeték szanálás díja, amely csak egy becsült összeg volt, azonban a beérkező számla alapján nem nyújt teljes összegben fedezetet. A gázszolgáltatás visszakapcsolásának is merül fel költsége, amelyet szükséges biztosítani céltartartalék terhére, az eredetileg betervezett kiadás összegével pedig növelhető az általános tartalék. A kivitelezés során bevont rehabilitációs szakmérnök, helyszíni ellenőrzésének díját is szükséges biztosítani. Valamint az elektromos áram biztosításához teljesítmény összevonás szükséges az épületben, melynek díja az Opus-Titász tájékoztatása alapján 736.600 Ft lesz.

Fentiek miatt az Önkormányzat költségvetésében a Háziorvosi alapellátás (072111-Köt. R-556) kormányzati funkción az Ingatlanok felújítása (K71) kiadási előirányzatát 1.095.771 Ft-tal, a Felújítási célú előzetesen felszámított általános forgalmi adó (K74) kiadási előirányzatát 231.058 Ft-tal javaslom megemelni. Ezzel egyidőben a céltartalék előirányzata 1.546.829 Ft-tal csökken, míg az általános tartalék előirányzata 220.000 Ft-tal nő.

1. Az Infrastrukturális fejlesztések megvalósítása Tiszavasváriban pályázatnál a többletbevételből célszerű a Kabay 21-23. épületegyüttes fel nem újított részéből a volt háziorvosi épületszakasz külső nyílászáróinak cseréjére és homlokzati hőszigetelésre fordítani.

Ezért az Önkormányzat költségvetésében az önkormányzati vagyonnal való gazdálkodással kapcsolatos feladatok (013350-Köt.) kormányzati funkción Ingatlanok felújítása (K71) kiadási előirányzatát 13.108.685 Ft-tal, a Felújítási célú előzetesen felszámított általános forgalmi adó (K74) kiadási előirányzatát 3.539.349 Ft-tal javaslom megemelni a céltartalék előirányzatának 17.624.630 Ft-os csökkentése mellett.

1. Jelen testületi ülésen, külön napirendként kerül megtárgyalásra a Kossuth út. 6. szám alatti társasház függőfolyosójának felújítása. Az ehhez szükséges előirányzatot az alábbiak alapján javaslom elfogadni:

Fentiek miatt az Önkormányzat költségvetésében a Lakóingatlan szociális célú bérbeadása, üzemeltetése (106010-Köt) kormányzati funkción az Ingatlanok felújítása (K71) kiadási előirányzatát 3.653.543 Ft-tal, a Felújítási célú előzetesen felszámított általános forgalmi adó (K74) kiadási előirányzatát 986.457 Ft-tal javaslom megnövelni, ezzel egyidőben a Céltartalék (Bérlakás alszámla) előirányzata 4.640.000 Ft-tal csökken.

1. A Tiszavasvári Fúvószenekari Alapítvány kérelmet nyújtott be felhalmozási célú támogatás igénylésére a polgármesteri keretből. Mely kérelem alapján 200.000 Ft összegű támogatást kívánok biztosítani. Azonban az eredeti költségvetésben a polgármesteri keret csak működési célú támogatásra került betervezésre. Fentiek miatt az alábbi átcsoportosítás végrehajtása szükséges.

Ezért az Önkormányzat költségvetésében a Civil szervezetek működési támogatása (084031-Önv.) kormányzati funkción az Egyéb működési célú támogatások államháztartáson kívülre (K512) kiadási előirányzatát 200.000 Ft-tal javaslom csökkenteni az Egyéb felhalmozási célú támogatások államháztartáson kívülre (K89) kiadási előirányzatának azonos összegű növelése mellett.

1. Az „Esély és Otthon – mindkettő lehetséges! Komplex beavatkozások megvalósítása a fiatalok elvándorlásának csökkentése érdekében Tiszavasváriban” című projekttel kapcsolatban megállapításra került, hogy a 11. időközi kifizetési igénylés keretében elszámolt projekt asszisztensi díj tévesen került megállapításra. Ebből adódóan Önkormányzatunknak 31.726 Ft összegű visszafizetési kötelezettsége keletkezett.

Ezért az Önkormányzat költségvetésében a fiatalok társadalmi integrációját segítő struktúra, szakmai szolgáltatások fejlesztése, működtetése (084070-Köt.) kormányzati funkción az Egyéb működési célú támogatások államháztartáson belülre (K506) kiadási előirányzatát 31.726 Ft-tal javaslom megemelni az általános tartalék azonos összegű csökkentése mellett.

1. A Tiva-Szolg Kft. a fizikoterápiás szolgáltatás működési engedélyének megszerzése érdekében felújítást hajtott végre a Vasvári P. u. 6. szám alatt található Önkormányzati ingatlanon. Ennek teljes költsége bruttó 2.405.350 Ft volt. A fizikoterápiás szolgáltatásokat 2023.04.01.-től látja el a Tiva-Szolg Kft., mely feladatra 600.000 Ft/hó működési támogatásra jogosult. Az eredeti költségvetésben nem támogatásként került betervezésre ez az összeg, ezért azt szükséges átcsoportosítani. Valamint javaslom a felújítás összegét felhalmozási támogatás jogcímen biztosítani a Kft. részére.

Ezért az Önkormányzat költségvetésében a Fizikoterápiás szolgáltatás (072450-Önv) kormányzati funkción az Egyéb felhalmozási célú támogatások államháztartáson kívülre (K89) kiadási előirányzatát 2.405.350 Ft-tal, az Egyéb működési célú támogatások államháztartáson kívülre (K512) kiadási előirányzatát 4.800.000 Ft-tal megemelni. Ennek hatására a Szakmai tevékenységet segítő szolgáltatások (K336) kiadási 7.200.000 Ft-tal, az általános tartalék pedig 5.350 Ft-tal csökken.

1. Önkormányzatunk az „Iparterület továbbfejlesztése Tiszavasváriban” című pályázat keretében 81.338.135 Ft támogatásban részesül. A projekt keretében megvalósítani kívánt fejlesztéssel kapcsolatban áfalevonási joga keletkezik Önkormányzatunknak. Ezért az alábbi táblázat szerinti módosítás elfogadását javaslom:

|  |  |  |
| --- | --- | --- |
| **013350** | **Az önkormányzati vagyonnal való gazdálkodással kapcsolatos feladatok – Kötelező** | |
| K122 | Munkavégzésre irányuló egyéb jogviszonyban nem saját foglalkoztatottnak fizetett juttatások | 1 020 818 Ft |
| K2 | Munkaadókat terhelő járulékok és szociális hozzájárulási adó | 119 436 Ft |
| K336 | Szakmai tevékenységet segítő szolgáltatások | 840 254 Ft |
| K342 | Reklám- és propagandakiadások | 380 085 Ft |
| K351 | Működési célú előzetesen felszámított általános forgalmi adó | 340 292 Ft |
| K355 | Egyéb dologi kiadások | 300 000 Ft |
| K61 | Immateriális javak beszerzése | 5 540 023 Ft |
| K62 | Ingatlanok beszerzése, létesítése | 73 137 519 Ft |
| K67 | Beruházási célú előzetesen felszámított általános forgalmi adó | 21 161 936 Ft |
| Kiadások Mindösszesen: | | 102 840 363 Ft |
| B407 | Általános forgalmi adó visszatérítése | 21 502 228 Ft |
| B16 | Egyéb működési célú támogatások bevételei államháztartáson belülről | 2 660 593 Ft |
| B25 | Egyéb felhalmozási célú támogatások bevételei államháztartáson belülről | 78 677 542 Ft |
| Bevételek Mindösszesen: | | 102 840 363 Ft |

1. Önkormányzatunk a „Szociális célú városrehabilitációt segítő programok Tiszavasváriban” című pályázat keretében összesen 52.868.063 Ft támogatásban részesül. A pályázatban konzorciumi partnerként szerepel a Kornisné Központ, mely szervezet a támogatásból 26.932.805 Ft-ra jogosult. Az ezzel kapcsolatos költségvetés módosítás az előterjesztés mellékletében szerepel. Az Önkormányzat 25.935.258 Ft-os támogatása miatt pedig az Önkormányzat költségvetésében az alábbi táblázat szerinti módosítás elfogadását javaslom:

|  |  |  |
| --- | --- | --- |
| **062020** | **Településfejlesztési projektek és támogatásuk** |  |
|  |  |  |
| K122 | Munkavégzésre irányuló egyéb jogviszonyban nem saját foglalkoztatottnak fizetett juttatások | 5 519 374 Ft |
| K123 | Egyéb külső személyi juttatások | 196 850 Ft |
| K2 | Munkaadókat terhelő járulékok és szociális hozzájárulási adó | 728 367 Ft |
| K336 | Szakmai tevékenységet segítő szolgáltatások | 15 978 008 Ft |
| K342 | Reklám- és propagandakiadások | 247 047 Ft |
| K351 | Működési célú előzetesen felszámított általános forgalmi adó | 3 265 612 Ft |
| Kiadások Mindösszesen: | | 25 935 258 Ft |
| B16 | Egyéb működési célú támogatások bevételei államháztartáson belülről | 25 935 258 Ft |
| Bevételek Mindösszesen: | | 25 935 258 Ft |

Tájékoztatásul közlöm, hogy az alábbiakban felsorolt átruházott hatáskörű döntések a költségvetésben átvezetésre kerülnek:

Az **1/2022**. iratszámú saját hatáskörű döntést két ok miatt hoztam meg:

1. A Képviselő-testület a 311/2022. (IX.30.) Kt. számú határozatával döntött arról, hogy az OTP Bank Nyrt. részére a Találkozások Háza jobb oldali épületszárnyában található földszinti részének 120 m2 nagyságú területét - banki és pénzügyi szolgáltató tevékenység céljára - a Tiszavasvári, Kossuth u. 6. szám alatti OTP Tiszavasvári Fiókja felújításának időtartamára – bérbe adja. A bérleti jogviszony 2023. január 16. napjától 2023. szeptember 15. napjáig szól. A bérlő a bérleti díjon kívül a közüzemi díjak megfizetésére is köteles. A helyiségre vonatkozó közüzemi számlákat az EKIK állítja ki a bérlő részére. Az intézménynél az eredeti költségvetésben nem került tervezésre közvetített szolgáltatás kiadási előirányzata, viszont a tovább számlázáshoz szükséges volt előirányzatot biztosítani.

Ezért az Egyesített Közművelődési Intézmény és Könyvtár költségvetésében Közművelődés - közösségi és társadalmi részvétel fejlesztése (082091-Köt.) kormányzati funkción a Közvetített szolgáltatások (K335) kiadási előirányzatát 1.300.300 Ft-tal, a Működési célú előzetesen felszámított általános forgalmi adó (K351) kiadási előirányzatát 351.081 Ft-tal megemeltem. Ezzel egyidőben a Közvetített szolgáltatások ellenértéke (B403) bevételi előirányzata 1.300.300 Ft-tal, a Kiszámlázott általános forgalmi adó (B406) bevételi előirányzata 351.081 Ft-tal nőtt.


1. Az „Infrastrukturális fejlesztések megvalósítása Tiszavasvári Városban” pályázattal kapcsolatban 28.423.849 Ft kötbér bevétel fog keletkezni Önkormányzatunknak. A támogatóval történt egyeztetés alapján a bevételt a pályázatra kell fordítani az elszámolhatóság érdekében. Ezért a bevétel egy részéből céltartalékot képeztem. A Képviselő-testület 2023. március 24-ei rendkívüli testületi ülésen döntött az „Infrastrukturális fejlesztések megvalósítása Tiszavasváriban” című támogatásból megvalósuló Gyepmesteri telep kialakítása tárgyban közbeszerzési eljárásának lezárásáról. A döntés alapján a projekt kivitelezésére a rendelkezésre álló anyagi fedezet összegén felül nettó 8.054.324 Ft + Áfa költséget biztosít és felkért, hogy a szükséges fedezet biztosításáról gondoskodjak.


Ezért Az Önkormányzat költségvetésében a Háziorvosi alapellátás (072111-Köt.) kormányzati funkción az Egyéb működési bevételek (B411) bevételi előirányzatát 28.423.849 Ft-tal megemeltem. Ezzel egyidőben az Állat-egészségügy (042180-Önv.) kormányzati funkción az Ingatlanok beszerzése, létesítése (K62) kiadási előirányzatát 8.054.323 Ft-tal, a Fizetendő általános forgalmi adó (K352) kiadási előirányzatát 2.174.667 Ft-tal megnöveltem. Fentiek hatására a céltartalék előirányzata 18.194.859 Ft-tal nőtt.


Tiszavasvári, 2023. április 21.

**Szőke Zoltán**

**polgármester**

****

****

****