**ELŐTERJESZTÉS**

**Tiszavasvári Város Önkormányzata**

**Képviselő-testülete**

**2023. április 27-én**

**tartandó rendes ülésére**

Az előterjesztés tárgya:

**A Tiszavasvári, Kossuth u. 6. sz. alatti társasház függő folyosójának felújítása**

A napirend előterjesztője (előadó): Szőke Zoltán polgármester

Az előterjesztést készítette (témafelelős): Gulyásné Gáll Anita

Az előterjesztés iktatószáma: TPH/4011-1/2023.

Az ülésre meghívni javasolt szervek, személyek: -

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.10. pontja |

Melléklet: -

Tiszavasvári, 2023. április 14.

Gulyásné Gáll Anita

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Gulyásné Gáll Anita

### ELŐTERJESZTÉS

**- a Képviselő-testülethez -**

**A Tiszavasvári, Kossuth u. 6. sz. alatti társasház függőfolyosójának felújításáról**

**Tisztelt Képviselő-testület!**

Tájékoztatom a Képviselő-testületet arról, hogy a Tiszavasvári, **Kossuth u. 6**. szám alatti (OTP feletti) vegyes tulajdonú társasház kezelője, a Tiszavasvári Lakásszövetkezet írásban kereste meg az Önkormányzatot, melyben az alábbiakról tájékoztatott:

A Tiszavasvári, Kossuth u. 6. sz. alatti társasház tulajdonosai 2023. március 10-én döntöttek arról, hogy a **társasház minden szintjén a függőfolyosók aljzat burkolatát és a műkőpárkányokat kicseréltetik,** tekintettel arra, hogy azok nagyon rossz állapotban vannak.

A Társasház Fundamenta előtakarékossági szerződése 2023. februárban lejárt, ezért a lakóközösség úgy határozott, hogy az állami támogatással együtt megtakarított 1.344.618 Ft összeget, valamint az 1.693.375 Ft felújítási alapot fel kívánják használni a társasház részleges felújítására.

A Lakásszövetkezet által megkért árajánlatok közül a ZoZó-Ház Group Kft. ajánlatát fogadta el a lakóközösség, mely 13.477.993 Ft-ról szólt.

A Társasháznak lehetősége van kedvező kamatozású, 5 éves futamidejű hitel felvételére, mely lehetőség az önkormányzati lakások vonatkozásában is fennáll.

A társasházban lévő 18 lakásból 8 lakás önkormányzati tulajdonú. A felújítás **önkormányzati lakásokra eső költsége** **4.640.000 Ft (**580.000 Ft/lakás).

Javaslom, hogy a Képviselő-testület a társasházban lévő nyolc önkormányzati lakás vonatkozásában a „bérlakások alszámla” terhére, **egyösszegben fizesse meg** az önkormányzati tulajdonra eső költséget, hitel igénybevétele nélkül.

Tekintettel arra, hogy a 2023. évi költségvetés a tárgyban szereplő felújításra vonatkozóan előirányzatot nem tartalmaz, ezért szükséges a költségvetési előirányzat biztosítása.

Tiszavasvári, 2023. április 14.

**Szőke Zoltán**

**polgármester**

##### 

**HATÁROZAT TERVEZET**

**Tiszavasvári Város Önkormányzata**

**Képviselő-testülete**

**…/2023. (...) Kt. számú**

**határozata**

**A Tiszavasvári, Kossuth u. 6. sz. alatti társasház függőfolyosójának felújításáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban hatáskörében eljárva az alábbi határozatot hozza:

A Képviselő-testület

1. kinyilatkozza, hogy a Tiszavasvári, **Kossuth u. 6.** sz. alatti társasház tulajdonosainak többségi döntése alapján **támogatja ezen társasházi épület függőfolyosóinak felújítását** (aljzat burkolat, műkőpárkány cseréjét), a társasházban található nyolc önkormányzati lakás vonatkozásában.

2. az 1. pontban szereplő munka önkormányzati lakásokra eső **4.640.000 Ft költségét** a „bérlakások alszámla” terhére, egyösszegben kívánja kifizetni – hitel igénylése nélkül - a felújítási munka befejezését követően, az Önkormányzat nevére szóló számla ellenében.

3. felhatalmazza a Polgármestert, hogy

- a költségvetési előirányzat biztosítására tegye meg a szükséges intézkedést.

- tájékoztassa a Lakásszövetkezetet a Testület döntéséről.

Határidő: azonnal, illetve esedékességkor Felelős: Szőke Zoltán polgármester