**ELŐTERJESZTÉS**

Tiszavasvári Város Önkormányzata Képviselő-testületének

**2023. április 27-én** tartandó **rendes nyílt** ülésére

Az előterjesztés tárgya: **A gyermekjóléti, gyermekvédelmi ellátásokról, a személyes gondoskodást nyújtó ellátások igénybevételéről, a fizetendő térítési díjakról szóló 21/2021. (XII.2.) önkormányzati rendelet módosításáról**

Melléklet: -

A előterjesztés előadója: Dr. Kórik Zsuzsanna jegyző

Az előterjesztés témafelelőse: Krasznainé dr. Csikós Magdolna igazgatási és szociálpolitikai osztályvezető

Ügyiratszám: TPH/3990/2023.

**A rendkívüli ülés napirendjeit bizottságok nem tárgyalják.**

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 5. melléklet 1. pont 9. alpont |
| Pénzügyi és Ügyrendi Bizottság | SZMSZ 4. melléklet 1. pont 22. alpont |

**Az ülésre meghívni javasolt szervek, személyek:**

|  |  |  |
| --- | --- | --- |
| Munkácsi Ágnes | Tiszavasvári Bölcsőde intézményvezető | cseperedok@gmail.com |
| Dr. Groncsák Andrea | Tiva-Szolg Kft. ügyvező | groncsakandrea@gmail.com |

Tiszavasvári, 2023. április 21.

**Krasznainé dr. Csikós Magdolna**

**témafelelős**

**Tiszavasvári Város Jegyzőjétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős:** Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**A gyermekjóléti, gyermekvédelmi ellátásokról, a személyes gondoskodást nyújtó ellátások igénybevételéről, a fizetendő térítési díjakról szóló 21/2021 (XII.2.)**

**önkormányzati rendelet módosításáról**

**Tisztelt Képviselő-testület!**

**I. Rendelet módosítás oka:**

A gyermekétkeztetési térítési díjak 2023. 04.03. napjától történő emelése kapcsán módosította a képviselő-testület a 2023. évben a 21/2021 (XII.2.) önkormányzati rendeletét.

A rendelet módosítása a Szabolcs-Szatmár-Bereg Vármegyei Kormányhivatal Hatósági Főosztálya Törvényességi Felügyeleti Osztálya által áttekintésre került.

A rendelet módosítás vonatkozásában a kormányhivatal részéről a 2. mellékletben meghatározott díjaknál került megállapításra, hogy azokat csupán nettó árakban szükséges meghatározni, az ÁFA megjelölés mellőzésével.

A kormányhivatal az alábbi indokolással, jogszabályi hivatkozással élt a szakmai felhívásában, melynek a kiküszöbölésére 2023.05.31 napja határidőt adott:

*„A Rendelet 2. melléklete vonatkozásában a gyermekek védelméről és a gyámügyi igazgatásról szóló a 1997. évi XXXI. törvény 151.5 (4) bekezdése értelmében a gyermekétkeztetés személyi térítési díját az intézményvezető a (3) bekezdés szerinti napi összeq általános forgalmi adóval növelt összeqének és az igénybe vett étkezések számának, valamint az 21/B. S-ban meqjelölt normatív kedvezményeknek a figyelembevételével állapítja meq. Ha a fenntartó kizárólag a bölcsődében, mini bölcsődében nyújtott bölcsődei ellátás keretében biztosított gyermekétkeztetésre állapít meg személyi térítési díjat, a személyi térítési díj meghatározásánál a 150. § (1 )-(3) bekezdését nem kell alkalmazni.*

*Az idézett jogszabályi rendelkezések értelmében az intézményi térítési díj nem tartalmazhat általános forgalmi adót, azt az intézményvezető a személyi térítési díj megállapításakor veszi figyelembe.*

*A fentiek alapján a gyermekjóléti, gyermekvédelmi ellátásokról, a személyes gondoskodást nyújtó ellátások igénybevételéről, a fizetendő térítési díjakról szóló 21/2021. (XII. 2.) önkormányzati rendelet felülvizsgálata szükséges.”*

**A kormányhivatal észrevételei alapján így javaslom a gyermekjóléti rendelet 2. sz. melléklete módosítását aképpen, hogy abban csupán nettó díjak kerüljenek megállapításra Áfa nélkül.**

**A fizetendő díjak természetesen Áfa összeggel együtt kerülnek kiszámlázásra a továbbiakban is a szülők részére. A díjak nem változnak.**

**II. A rendelet kihirdetése és hatályba lépése közötti időtartamra vonatkozó szabályozás:** 2012. január 1. napján hatályba lépett **a Magyarország Gazdasági stabilitásáról szóló 2011. évi CXCIV. törvény, melynek 32. §-ában** foglaltak értelmében a fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály **kihirdetése és hatálybalépése között legalább 30 napnak kell eltelnie.** Ezt a rendelkezést az önkormányzati rendeletekre is kell alkalmazni.

**Jelen esetben a díjak nem változnak, így ez a szabályozás ide nem értendő.**

A rendelet hatálybalépésének időpontjaként azonban a tájékoztatások megtétele végett a **2023. június 1.** napját javaslom.

**III. A rendelet előzetes hatásvizsgálata:**

***A******jogalkotásról szóló 2010. évi CXXX****. törvény 17. § (1) bekezdése* a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményről a testületet tájékoztatni kell.

A törvény 17. § (2) bekezdése szerint a hatásvizsgálat során vizsgálni kell:

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**A fentiek alapján a rendelet hatályba lépésének a várható következményeiről – az előzetes hatásvizsgálat tükrében – az alábbi tájékoztatást adom:**

**1. A módosítás és az új rendelet megalkotásának valamennyi jelentősnek ítélt hatása, különösen:**

***1.1. társadalmi, gazdasági, költségvetési hatása:***

A módosításnak társadalmi, gazdasági, költségvetési hatásai nincsenek.

A térítési díjak nem változnak.

***1.2. A módosításnak gazdasági hatásával nem számolhatunk****.*

**1*.3.*** *A rendelet módosításának* ***költségvetési kihatása nem várható, az intézmény bevételei nem változnak.***

***2.******A módosításnak környezeti és egészségügyi következményei:***

A környezeti és egészségügyi következmény jelen módosítással és rendeletalkotással érintett tárgyban **nem realizálható, nem vizsgálható.**

***3. Az adminisztratív terheket befolyásoló hatása:***

A tervezett módosítás értelmében az adminisztratív terhek nem változnak.

***4. A jogszabály megalkotásának szükségessége, a jogalkotás elmaradásának várható következményei:***

Az Gyvt-ben lévő felhatalmazása alapján az önkormányzatnak rendeletalkotási kötelezettsége van a gyermekétkeztetési térítési díjak megállapítása vonatkozásában, azonban azok **módosítására vonatkozóan a jogszabály nem ír elő kötelezettséget.** Jelen esetben azonban a kormányhivatal törvényességi észrevételt tett, melynek a kiküszöbölésére a határidő 2023. 05.31.

**5. A jogszabály alkalmazásához szükséges személyi, szervezeti, tárgyi és pénzügyi feltételek:**

A meglévő állományi létszámban a személyi, szervezeti, tárgyi feltételek adottak.

**IV. Az önkormányzati rendeletekhez indoklási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségessé teszik. Az indokolásban ismertetni kell a jogi szabályozás várható hatását is.**

**A rendelet-tervezethez az indokolás is elkészült.**

***Kérem a Képviselő-testületet, hogy az előterjesztést megtárgyalni, és a rendelet-tervezetet elfogadni szíveskedjen.***

Tiszavasvári, 2023. április 21.

**Dr. Kórik Zsuzsanna**

**jegyző**

**Rendelet-tervezet**

**Tiszavasvári Város Önkormányzata Képviselő-testületének .../2023. (IV. 28.) önkormányzati rendelete**

**A gyermekjóléti, gyermekvédelmi ellátásokról, a személyes gondoskodást nyújtó ellátások igénybevételéről, a fizetendő térítési díjakról szóló 21/2021 (XII. 2.) önkormányzati rendelet módosításáról**

A gyermekek védelméről és a gyámügyi igazgatásról szóló 1997. évi XXXI. törvény 29. § (1)-(2) bekezdésében, 131. § (1) bekezdésében kapott felhatalmazás alapján Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 8. pontjában meghatározott feladatkörében eljárva a következőket rendeli el:

**1. §**

A gyermekjóléti, gyermekvédelmi ellátásokról, a személyes gondoskodást nyújtó ellátások igénybevételéről, a fizetendő térítési díjakról szóló 21/2021. (XII. 2.) önkormányzati rendelet 2. melléklete helyébe az 1. melléklet lép.

**2. §**

Ez a rendelet 2023. június 1-jén lép hatályba.

*1. melléklet a .../2023. (IV. 28.) önkormányzati rendelethez*

„*2. melléklet*

**A gyermekétkeztetésért fizetendő intézményi térítési díjak**

1. óvodában nettó **580 Ft**

2. általános iskolában napközi, napi háromszori étkezés nettó **715 Ft**

3. általános iskolában napi kétszeri étkezés: nettó **610 Ft**

4. általános iskolában menza: nettó **460 Ft**

5. középiskolai menza: nettó **580 Ft**

6. középfokú iskolai kollégiumi ellátás: nettó **1440 Ft**”

**Általános indokolás**

A gyermekétkeztetési térítési díjak 2023. 04.03. napjától történő emelése kapcsán módosította a képviselő-testület a 2023. évben a 21/2021 (XII.2.) önkormányzati rendeletét.

A rendelet módosítása a Szabolcs-Szatmár-Bereg Vármegyei Kormányhivatal Hatósági Főosztálya Törvényességi Felügyeleti Osztálya által áttekintésre került.

A rendelet módosítás vonatkozásában a kormányhivatal részéről a 2. mellékletben meghatározott díjaknál került megállapításra, hogy azokat csupán nettó árakban szükséges meghatározni, az ÁFA megjelölés mellőzésével.

A kormányhivatal az alábbi indokolással, jogszabályi hivatkozással élt a szakmai felhívásában, melynek a kiküszöbölésére 2023.05.31 napja határidőt adott:

*„A Rendelet 2. melléklete vonatkozásában a gyermekek védelméről és a gyámügyi igazgatásról szóló a 1997. évi XXXI. törvény 151.5 (4) bekezdése értelmében a gyermekétkeztetés személyi térítési díját az intézményvezető a (3) bekezdés szerinti napi összeq általános forgalmi adóval növelt összeqének és az igénybe vett étkezések számának, valamint az 21/B. S-ban meqjelölt normatív kedvezményeknek a figyelembevételével állapítja meq. Ha a fenntartó kizárólag a bölcsődében, mini bölcsődében nyújtott bölcsődei ellátás keretében biztosított gyermekétkeztetésre állapít meg személyi térítési díjat, a személyi térítési díj meghatározásánál a 150. § (1 )-(3) bekezdését nem kell alkalmazni.*

*Az idézett jogszabályi rendelkezések értelmében az intézményi térítési díj nem tartalmazhat általános forgalmi adót, azt az intézményvezető a személyi térítési díj megállapításakor veszi figyelembe.*

*A fentiek alapján a gyermekjóléti, gyermekvédelmi ellátásokról, a személyes gondoskodást nyújtó ellátások igénybevételéről, a fizetendő térítési díjakról szóló 21/2021. (XII. 2.) önkormányzati rendelet felülvizsgálata szükséges.”*

**Részletes indokolás**

**Az 1. §-hoz, a 2. §-hoz és az 1. melléklethez**

A 2023. 06.01. naptól érvényes nettó árakat tartalmazó 2. melléklet lép hatályba.