**ELŐTERJESZTÉS**

**Tiszavasvári Város Önkormányzata Képviselő-testületének**

**2023. április 27-én**

**tartandó rendes ülésére**

**Az előterjesztés tárgya: A közterületek elnevezésének, valamint az elnevezésük megváltoztatására irányuló kezdeményezésről és házszám-megállapítás szabályairól szóló 5/2014. (II.21.) önkormányzati rendelet felülvizsgálatáról**

**Melléklet**: Sz-Sz-B Vármegyei Kormányhivatal szakmai konzultációs adatlapja

**A napirend előterjesztője**: Dr. Kórik Zsuzsanna jegyző

**Az előterjesztést készítette**: Gazdagné dr. Tóth Marianna önkormányzati és jogi osztályvezető

**Az előterjesztés ügyiratszáma**: TPH/5027-…../2023.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.30. pontja |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

……………………………………………………………………………………………………………………………………………………………………………………

Tiszavasvári, 2023. április 18.

**Gazdagné dr. Tóth Marianna**

**témafelelős**

**Tiszavasvári Város Jegyzőjétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**A közterületek elnevezésének, valamint az elnevezésük megváltoztatására irányuló kezdeményezésről és házszám-megállapítás szabályairól szóló 5/2014. (II.21.) önkormányzati rendelet felülvizsgálatáról**

**Tisztelt Képviselő-testület!**

A Szabolcs-Szatmár-Bereg Vármegyei Kormányhivatal célellenőrzés keretében felülvizsgálta Tiszavasvári Város Önkormányzata Képviselő-testületének aközterületek elnevezésének, valamint az elnevezésük megváltoztatására irányuló kezdeményezésről és házszám-megállapítás szabályairól szóló 5/2014. (II.21.) önkormányzati rendeletét (továbbiakban: Rendelet).

Az előterjesztés mellékletét képezi a Kormányhivatal szakmai konzultációs adatlapja, mely jogszabályi hivatkozásokkal alátámasztva részletesen tartalmazza a szükséges módosításokat és azok indokait, azonban a fontosabb pontokat az alábbiakban ismertetem. A könnyebb alkalmazhatóság és áttekinthetőség érdekében új rendelet megalkotását javaslom.

**1.**

A Rendelet bevezető része nem felel meg a 61/2009. (XII.14.) IRM rendelet 1. mellékletében meghatározott szövegezési mintáknak. A Rendelet vonatkozásában a feladatkört az Mötv. 13.§ (1) bekezdés 3. pontja állapítja meg. **Emiatt a bevezető rész az alábbira módosul:**

„Tiszavasvári Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX tv. 51.§ (5) bekezdésében, 143.§ (3) bekezdésében kapott felhatalmazás alapján Magyarország helyi önkormányzatairól szóló 2011. évi CLXXXIX tv. 13.§ (1) bekezdés 3. pontjában meghatározott feladatkörében eljárva - Tiszavasvári Város Önkormányzata Képviselő-testülete szervezeti és működési szabályzatáról szóló 6/2022. (II.25.) önkormányzati rendelet 4. melléklet 1.30. pontja által biztosított véleményezési jogkörében eljáró Pénzügyi és Ügyrendi Bizottságvéleményének kikérésével – a következőket rendeli el:”

**2.**

**A Rendelet 2.§ (2) bekezdése jogszabályismétlést tartalmaz, mely törlése szükséges.**

**3.**

A Rendelet 1.§ (1) bekezdés első mondatának („1.§ (1) Minden közterületet el kell nevezni…”) hatályon kívül helyezése szükséges. Az Mötv. 14/A.§ (1) bekezdése szerint minden belterületi és olyan külterületi közterületet el kell nevezni, amely olyan ingatlanhoz vezet, amelyen az épített környezet alakításáról és védelméről szóló törvény szerinti épület található. Emiatt a Rendelet 1.§ (1) bekezdés első mondatában foglaltak szabályozására a képviselő-testületnek nincs felhatalmazása, az Mötv. 14/A§-ában szabályozza, hogy mely közterületeket kell elnevezni, a Rendelet ezzel ellentétes/párhuzamos szabályozást nem tartalmazhat.

**4.**

A Rendelet 1.§ (3) bekezdése szerint: „Közterület elnevezését a megállapításától számított 10 éven belül nem lehet megváltoztatni.” Ezen bekezdés felülvizsgálata szükséges az alábbiak miatt:

Az Mötv. meghatározza, hogy közterület, illetve közintézmény nem viselheti olyan személy nevét, aki a XX. századi önkényuralmi politikai rendszerek megalapozásában, kiépítésében vagy fenntartásában részt vett, vagy olyan kifejezést vagy olyan szervezet nevét, amely a XX. századi önkényuralmi politikai rendszerre közvetlenül utal. A hatályos Rendelet 1.§ (3) bekezdése minden közterületnév esetén tiltja a közterület nevének 10 éven belül történő megváltoztatását. **A Rendelet 1.§ (3) bekezdése emiatt az alábbira módosul**:

„1.§ (3) Közterület elnevezését – jogszabálysértő közterületnév kivételével – a megállapításától számított 10 éven belül nem lehet megváltoztatni.”

**5.**

A hatályos Rendelet 1.§ (5) bekezdése szerint: „Az elnevezett utca természetes folytatásaként nyíló új útszakasz külön elnevezési eljárás nélkül a már elnevezett utca nevét veszi fel.” **A Rendelet nem tehet kivételt a közterület elnevezésének kötelezettsége alól, így az 1. § (5) bekezdése hatályon kívül helyezése szükséges**.

**6.**

A Rendelet 2.§ (3) bekezdése szerint: „A város közigazgatási területén több azonos elnevezésű közterület nem lehet.”

Az Mötv. 14/A § (2) bekezdése az alábbiakat tartalmazza:

„14/A § (2) Közterület elnevezéseként nem alkalmazható

*a)* ugyanazon településen vagy a fővárosban ugyanazon a kerületen belül azonos jellegű közterületre alkalmazandó azonos,

*b)* kormányrendeletben meghatározottak szerint a közterületek megkülönböztetését lehetővé tevő szabályokkal való ellentét miatt összetéveszthető, vagy

*c)* kormányrendeletben meghatározottak szerint a közterületek elnevezésére vonatkozó technikai feltételekkel ellentétes

elnevezés.”

**A Rendelet 2.§ (3) bekezdése az Mötv. 14/A § (2) bekezdésében foglaltakat feleslegesen szűkíti, annak hatályon kívül helyezése indokolt.**

**7.**

A Rendelet 8.§-a szerint:

„8.§ (1) A házszámtáblát az ingatlan utcafronti kerítésére, házfalára, az utcáról jól látható módon kell az ingatlan használójának, kezelőjének, ennek hiányában tulajdonosának elhelyezni.  
(2) A házszámtábla beszerzéséről, kihelyezéséről, olvasható állapotban tartásáról, szükség szerint cseréjéről és pótlásáról az (1) bekezdés szerinti kötelezett gondoskodik.”

Az Mötv. 14/A § (5) bekezdése szerint minden házszámmal ellátott épületen a **tulajdonosnak fel kell tüntetnie a házszámot**.

A Rendelet 8.§ (1) bekezdése emiatt az alábbiak szerint módosul:

„8.§ (1) A tulajdonos a házszámtáblát az ingatlan utcafronti kerítésére, házfalára, az utcáról jól látható módon köteles elhelyezni.”

**A jogalkotásról szóló** **2010. évi CXXX. Tv.** 17. § (1) és (2) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményről a testületet tájékoztatni kell.

A hatásvizsgálat során vizsgálni kell:

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**A fentiek alapján a Rendelet módosításáról - az előzetes hatásvizsgálata tükrében – az alábbi tájékoztatást adom:**

**1. A módosítás valamennyi jelentősnek ítélt hatása, különösen:**

**1.1. társadalmi hatása:**

Nem várható, a rendelet felülvizsgálatát a törvényességi jogkör gyakorló kezdeményezte, hogy az megfeleljen a hatályos jogszabályi rendelkezéseknek.

**1.2. gazdasági hatása:**

Nincs**.**

**1.3. költségvetési hatása:**

A módosításnak az önkormányzat költségvetésére nem várható hatása.

**2.** **A módosításnak környezeti és egészségügyi következményei:**

A környezeti és egészségügyi következmény jelen módosítással összefüggésben nem várható.

**3. Az adminisztratív terheket befolyásoló hatása:**

A módosítás éves szinten nem jelent többletfeladatot az önkormányzati ügyintézés előkészítő folyamatában.

**4. A jogszabály megalkotásának szükségessége, a jogalkotás elmaradásának várható következményei:**

A Szabolcs-Szatmár-Bereg Vármegyei Kormányhivatal törvényességi észrevételt tehetne.

**5. A jogszabály alkalmazásához szükséges személyi, szervezeti, tárgyi és pénzügyi feltételek:**

Az önkormányzatnál nem várható ilyen jellegű hatás.

**Az önkormányzati rendeletekhez indoklási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségesség teszik. Az indokolásban ismertetni kell a jogi szabályozás várható hatását is.**


Kérem a Képviselő-testületet, hogy az előterjesztést megtárgyalni, és a rendelet-tervezetet elfogadni szíveskedjen.


Tiszavasvári, 2023. április 18.


**dr. Kórik Zsuzsanna**

**jegyző**

előterjesztés melléklete







**rendelet-tervezet**

**Tiszavasvári Város Önkormányzata Képviselő-testületének .../2023. (IV. 28.) önkormányzati rendelete**

**A közterületek elnevezésének, valamint az elnevezésük megváltoztatására irányuló kezdeményezésről és házszám-megállapítás szabályairól**

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX tv. 51. § (5) bekezdésében, 143. § (3) bekezdésében kapott felhatalmazás alapján Magyarország helyi önkormányzatairól szóló 2011. évi CLXXXIX tv. 13. § (1) bekezdés 3. pontjában meghatározott feladatkörében eljárva - Tiszavasvári Város Önkormányzata Képviselő-testülete szervezeti és működési szabályzatáról szóló 6/2022.(II.25.) önkormányzati rendelet 4. melléklet 1.30. pontja által biztosított véleményezési jogkörében eljáró Pénzügyi és Ügyrendi Bizottság véleményének kikérésével – a következőket rendeli el:

**1. A közterület elnevezésének általános szabályai**

**1. §**

(1) A közterület nevét jól látható módon, névtáblán kell feltüntetni.

(2) Az újonnan létrejött közterület nevét a földhivatali ingatlan-nyilvántartásban történő bejegyzését követő egy éven belül kell megállapítani.

(3) Közterület elnevezését – jogszabálysértő közterületnév kivételével - a megállapításától számított 10 éven belül nem lehet megváltoztatni.

(4) Ha egy közterület a városrendezés, beépítés következtében két vagy több részre tagozódik, egységes utcaként megszűnik, az elkülönült utcarész(ek)nek – az elkülönüléstől számított egy éven belül – más nevet kell adni.

**2. §**

(1) Közterületet személyről, tárgyról, állatról, növényről, földrajzi névről vagy fogalomról lehet elnevezni.

(2) A közterület elnevezése során figyelembe kell venni a már meglévő belterületi üdülőterület, közterületek növény – és állatvilágra utaló utcanevek tipológiáját.

(3) A személyről történő elnevezés során törekedni kell arra, hogy az elnevezés olyan személyeknek állítson emléket,

*a)* akinek közismert tevékenysége a nemzet történelmében vagy az emberiség egyetemes történelmében kiemelkedő jelentésű volt és személye közmegbecsülésnek örvend,

*b)* aki a tudomány, művelődés, sport vagy a társadalmi élet egyéb területein kimagaslóan jelentőset tett vagy alkotott,

*c)* akinek Tiszavasvári város életében, történetében kiemelkedő szerepe volt, tevékenységével hozzájárult a település fejlődéséhez, hírneve öregbítéséhez, élete, munkássága valamely módon Tiszavasvári városhoz kötődik.

**2. A közterület elnevezésének eljárási szabályai**

**3. §**

(1) Közterület nevének megállapítását vagy megváltoztatását kezdeményezheti:

*a)* a polgármester,

*b)* a Képviselő-testület,

*c)* a helyi önkormányzat képviselője,

*d)* Tiszavasvári Város közigazgatási területén bejelentett lakcímmel rendelkező, ugyanazon utcában a 18. életévét betöltött lakók legalább fele,

*e)* Tiszavasvári Város közigazgatási területén ingatlannal, székhellyel, telephellyel rendelkező jogi személy

(2) A közterület nevére, a rendelet-tervezet 1. mellékletét képező formanyomtatvány kitöltésével lehet javaslatot tenni.

(3) A beérkezett javaslat e rendelet 1. § -3. §-ának történő megfelelését előzetesen a Pénzügyi és Ügyrendi Bizottság vizsgálja.

(4) Amennyiben a beérkezett javaslat nem ellentétes a jogszabályokkal, úgy a jegyző gondoskodik annak – a Vasvári Hírmondóban, a polgármesteri hivatal hirdetőtábláján és a város honlapján - történő közzétételéről.

(5) Jelen § (4) bekezdés szerinti közzétételtől számított 30 napon belül lehet egyéb javaslatot benyújtani ugyanazon közterület elnevezésére.

(6) A jogszabályokkal összhangban lévő javaslatokat a jegyző helyi társadalmi vitára bocsátja.

(7) Nem kell helyi társadalmi vitára bocsátani, amennyiben a közterület elnevezésére csak egy javaslat érkezik.

**4. §**

(1) A jegyző - a Vasvári Hírmondóban, a polgármesteri hivatal hirdetőtábláján és a város honlapján történő közzététel útján - megismerteti a beérkezett javaslatokat.

(2) Az érintett közterületen lakók – e rendelet 2. mellékletét képező értesítő lap kitöltésével és a polgármesteri hivatalba történő eljuttatásával – a jelen § (1) bekezdés szerinti közzétételtől számított 30 napon belül fejezhetik ki véleményüket arról, hogy melyik elnevezést tartják leginkább helyénvalónak, megjelölve annak indokát is.

(3) A beérkezett értesítő lapok megvizsgálását követően – a Pénzügyi és Ügyrendi Bizottság véleményét figyelembe véve - a Képviselő-testület az adott közterület elnevezésének azt a javaslatot választja, mely a legszélesebb körű támogatást kapta.

(4) A közterület elnevezésével kapcsolatos döntést a Vasvári Hírmondóban, a polgármesteri hivatal hirdetőtábláján és a város honlapján közzé kell tenni, továbbá a döntésről értesíteni kell többek között az Okmányirodát, az illetékes földhivatalt, a helyi rendőrkapitányságot, postahivatalt, tűzoltóságot, mentőállomást és a közmű-szolgáltatókat.

(5) Új közterület kialakítása esetén, a beérkezett javaslatok alapján, helyi társadalmi vita nélkül, a Képviselő-testület dönt a közterület elnevezéséről.

**3. A házszám megállapítására vonatkozó szabályok**

**5. §**

(1) A házszámot a közterületről jól látható táblán feltüntetett arab számmal kell ellátni. Egy önálló helyrajzi számhoz egy, az utcában nem ismétlődő házszám tartozik.

(2) A házszámtábla az ingatlan sorszámán kívül tartalmazhatja a közterület elnevezését, illetve a helyrajzi számot is a házszám előtt, fölött vagy mellett kiírva.

(3) Ha egy ingatlan több közterülettel (utcával) való érintkezés miatt több házszám is megállapítható, akkor azt a közterületnevet és a hozzátartozó házszámot kell használni, ahol a főbejárati ajtó található.

(4) A közterület házszám megállapítását úgy kell elvégezni, hogy a számok a város központjából kifelé haladva 1-től kezdődően növekedjenek. Amennyiben ez a megoldás nem alkalmazható, az érintett közterület számozását a magasabb rendű közút irányából kell megkezdeni.

(5) A már meglévő, kialakult számozási rend nem változik.

(6) Az ingatlan házszámának megváltoztatása csak abban az esetben lehetséges, ha:

*a)* az ingatlan házszáma a hivatalos ingatlan-nyilvántartásban nem szerepel, csak helyrajzi számmal meghatározott, vagy

*b)* több ingatlan azonos utcanév és azonos házszámmal szerepel a hivatalos ingatlan-nyilvántartásban, vagy

*c)* az ingatlan utca házsorában elfoglalt egyedi számszaki megjelölése nem a kialakult növekvő számsorban található, vagy

*d)* ingatlan megosztására, vagy

*e)* ingatlanok egyesítésére kerül sor.

**4. Névtáblák elhelyezésének szabályai**

**6. §**

(1) A közterület névtábláit a saroktelek kerítésén, ennek hiányában a saroképületen, vagy külön tartószerkezeten kell elhelyezni.

(2) A névtáblák kihelyezéséről, karbantartásáról, szükség szerint cseréjéről az önkormányzat gondoskodik.

(3) A névtábla kihelyezésével érintett ingatlan tulajdonosa vagy használója a névtábla kihelyezését tűrni köteles. Amennyiben a névtábla elhelyezésével az ingatlanon kár keletkezik, azt a kihelyezésért felelős szerv köteles megtéríteni.

(4) Amennyiben a névtábla telken (kerítésen) belül, a ház falán kerül kihelyezésre, úgy annak tisztántartásáért és láthatóságáért az ingatlan tulajdonosa, használója vagy kezelője a felelős.

(5) A névtábla kihelyezéséről a kihelyezésével érintett ingatlan tulajdonosát, kezelőjét vagy használóját a kihelyezésért felelős szerv köteles értesíteni.

**7. §**

(1) A közterület elnevezésének megváltoztatása esetén a régi elnevezést feltüntető névtáblákat, a változásról szóló döntést követő két évig, piros átlós vonallal áthúzva az eredeti helyén kell hagyni.

(2) Az új elnevezést feltüntető névtáblákat közvetlenül a régi fölött, alatt vagy mellett kell elhelyezni.

**5. Házszámtábla elhelyezésének szabályai**

**8. §**

(1) A tulajdonos a házszámtáblát az ingatlan utcafronti kerítésére, házfalára, az utcáról jól látható módon köteles elhelyezni.

(2) A házszámtábla beszerzéséről, kihelyezéséről, olvasható állapotban tartásáról, szükség szerint cseréjéről és pótlásáról az (1) bekezdés szerinti kötelezett gondoskodik.

**6. Záró rendelkezések**

**9. §**

Ez a rendelet 2023. május 1-jén lép hatályba.

**10. §**

Hatályát veszti Tiszavasvári Város Önkormányzata Képviselő-testületének a közterületek elnevezésének, valamint az elnevezésük megváltoztatására irányuló kezdeményezésről és házszám-megállapítás szabályairól szóló 5/2014. (II.215.) önkormányzati rendelete.

Tiszavasvári, 2023. április 27.

**Szőke Zoltán Dr. Kórik Zsuzsanna**

**polgármester jegyző**

**A rendelet kihirdetve: 2023. április 28-án**

**Dr. Kórik Zsuzsanna**

**jegyző**

*1. melléklet a .../2023. (IV. 28.) önkormányzati rendelethez*

**Javaslat közterület nevére**

|  |  |  |
| --- | --- | --- |
| **1** | Közterület jelenlegi megnevezése |  |
| **2** | A közterület új megnevezése |  |
| **3** | Javaslattevő neve |  |
| **4** | Javaslattevő születési helye, ideje |  |
| **5** | Javaslattevő anyja neve |  |
| **6** | Javaslattevő lakcíme |  |
| **7** | A közterület új nevének indokolása |  |
| **8** | Dátum, javaslattevő aláírása |  |

*2. melléklet a .../2023. (IV. 28.) önkormányzati rendelethez*

**ÉRTESÍTŐ LAP - Közterületnév javaslathoz**

|  |  |  |
| --- | --- | --- |
|  | **A** | **B** |
| **1** | A közterület jelenlegi megnevezése |  |
| **2** | Javaslattevő neve |  |
| **3** | Javaslattevő születési helye, ideje |  |
| **4** | Javaslattevő anyja neve |  |
| **5** | Javaslattevő lakcíme |  |
| **6** | **Új közterületnév javaslat** | **Javaslata\*** (a megfelelő négyzetbe tett „x”-el jelölje) |
| **7** |  |  |
| **8** |  |  |
| **9** |  |  |
| **10** |  |  |
| **11** |  |  |
| **12** |  |  |
| **13** |  |  |
| **14** |  |  |
| **15** |  |  |
| **16** | **Indokolás:** |  |
| **17** | Dátum, javaslattevő aláírása |  |
| **18** | \*Érvényesen javaslatot tenni csak 1 négyzetbe tett „x”-el lehet. |  |

Általános indokolás

A Szabolcs-Szatmár-Bereg Vármegyei Kormányhivatal célellenőrzés keretében felülvizsgálta Tiszavasvári Város Önkormányzata Képviselő-testületének aközterületek elnevezésének, valamint az elnevezésük megváltoztatására irányuló kezdeményezésről és házszám-megállapítás szabályairól szóló 5/2014. (II.21.) önkormányzati rendeletét. Az ellenőrzés következtében új rendelet megalkotása vált szükségessé, a könnyebb áttekinthetőség érdekében.

Részletes indokolás

**Az 1. §-hoz és a 2. §-hoz**

A közterület elnevezésének általános szabályait tartalmazza. Azon követelmények kerültek megfogalmazásra, amelyeket a központi szabályozás nem tartalmaz.

**A 3. §-hoz és a 4. §-hoz**

Az eljárási szabályok értelmében a közterület elnevezési eljárást írásban lehet kezdeményezni. A Pénzügyi és Ügyrendi Bizottság előzetesen megvizsgálja a beérkezett javaslatokat, majd amennyiben azokat megfelelőnek találja a jegyző gondoskodik a javaslatok közzétételéről a helyben szokásos módon (Vasvári Hírmondó, városi honlap, hivatal hirdetőtábla). A közterület elnevezéséről való döntés a képviselő-testület át nem ruházható hatásköre.

**Az 5. §-hoz**

A házszám megállapításra vonatkozó rendelkezéseket tartalmazza.

**A 6–8. §-hoz**

A névtábla és házszámtábla elhelyezésének szabályait tartalmazza.

**A 9. §-hoz és a 10. §-hoz**

Hatálybaléptető és hatályon kívül helyező rendelkezést tartalmaz.