**ELŐTERJESZTÉS**

**Tiszavasvári Város Önkormányzata**

**Képviselő-testülete**

**2023. április 27-én**

**tartandó rendes ülésére**

Az előterjesztés tárgya:

**Dancsné Orosz Katalin tiszavasvári 10492 helyrajzi számú önkormányzati zártkerti út egy részének aszfaltozására vonatkozó kérelme**

A napirend előterjesztője (előadó): Szőke Zoltán polgármester

Az előterjesztést készítette (témafelelős): Gulyásné Gáll Anita

Az előterjesztés iktatószáma: TPH/4009-2/2023.

Az ülésre meghívni javasolt szervek, személyek: -

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.10. pontja |

Melléklet: -

Tiszavasvári, 2023. április 17.

Gulyásné Gáll Anita

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Gulyásné Gáll Anita

### ELŐTERJESZTÉS

**- a Képviselő-testülethez -**

**Dancsné Orosz Katalin tiszavasvári 10492 helyrajzi számú önkormányzati zártkerti út egy részének aszfaltozására vonatkozó kérelméről**

**Tisztelt Képviselő-testület!**

Dancsné Orosz Katalin Tiszavasvári, Zrínyi u. 29. sz. alatti lakos azzal a kéréssel fordult az Önkormányzathoz, hogy engedélyezze számára a büdi zártkertben lévő tiszavasvári **10492 helyrajzi számú önkormányzati út saját költségen történő leaszfaltozásá**t, 3 m szélességben és 175 m hosszúságban.

Kérelmét az alábbiakkal indokolta:

A büdi zártkertben lévő, tulajdonát képező 10221 helyrajzi szám alatti állattartó telepet éveken keresztül egy zártkerti ingatlanon keresztül közelítette meg, mely a valóságban nem „út” megnevezésű ingatlan. A Magyar Közútkezelő Zrt. felszólította arra, hogy ezen az ingatlanon történő bejárást szüntesse meg.

A telephely útról történő megközelíthetősége a tiszavasvári 0755/2 és 10492 helyrajzi számú önkormányzati föld utakon keresztül lehetséges. Tekintettel arra, hogy a telephelyre rendszeresen közlekedik nagy súlyú tehergépjármű (tejszállítókocsi), ezért csapadékos időjárás esetén ezen az úton történő közlekedés problémás, vagy nem lehetséges.

Tájékoztatom a Testületet arról, hogy a 10492 hrsz-ú és a 0755/2 hrsz-ú önkormányzati utak nincsenek egymással közvetlen kapcsolatban, a két ingatlan között húzódó 0754 hrsz-ú, legelő művelési ágú ingatlan Dancsné Orosz Katalin tulajdonát képezi.

Javaslom a Képviselő-testületnek, hogy támogassa Dancsné Orosz Katalin kérelmét a határozatban foglaltak szerint.

Tiszavasvári, 2023. április 17.

**Szőke Zoltán**

**polgármester**

##### 

**HATÁROZAT TERVEZET**

**Tiszavasvári Város Önkormányzata**

**Képviselő-testülete**

**…/2023. (...) Kt. számú**

**határozata**

**Dancsné Orosz Katalin tiszavasvári 10492 helyrajzi számú önkormányzati zártkerti út egy részének aszfaltozására vonatkozó kérelméről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban hatáskörében eljárva az alábbi határozatot hozza:

1. A Képviselő-testület **hozzájárul** ahhoz, hogy a tiszavasvári **10492 helyrajzi számú** önkormányzati zártkerti föld utat **Dancsné Orosz Katalin** Tiszavasvári, Zrínyi u. 29. sz. alatti lakos (továbbiakban: Építtető) a tiszavasvári 0755/2 helyrajzi számú út irányából, 3 m szélességben, 175 m hosszúságban **saját költségén leaszfaltoztassa**.

2. A **hozzájárulás feltétele, hogy az Építtető**:

2.1. az út aszfaltozás engedélyeztetési eljárását folytassa le,

2.2 az engedélyezéshez szükséges terveket saját költségén készíttesse el, annak tartalmát egyeztesse le az Önkormányzattal,

2.3. az engedélyezést követően a kivitelezés időpontjáról tájékoztassa az Önkormányzatot,

2.4. nyilatkozik arról, hogy az aszfaltozással érintett útszakasz vonatkozásában sem a beruházáskor, sem a későbbiekben semmilyen költség-, kártalanítási-, továbbá karbantartási és felújítási igénnyel nem él.

3. Felkéri a Polgármestert, hogy tájékoztassa Dancsné Orosz Katalint a Testület döntéséről.

4. Felhatalmazza a Polgármestert, hogy

* az Építtetővel a határozatban foglaltak szerinti kössön együttműködési megállapodást,
* a beruházás terveztetésével kapcsolatban az Építtetővel egyeztessen, és a szükséges tulajdonosi nyilatkozatokat, illetve hozzájárulásokat adja meg.

Határidő: azonnal, esedékességkor Felelős: Szőke Zoltán polgármester